M E S T O Š A Ľ A - Mestský úrad

# **Mestské zastupiteľstvo v Šali**

Materiál číslo D 3/4/2024

**Návrh na odpustenie a trvalé upustenie od vymáhania príslušenstva pohľadávky na nájomnom za užívanie bytu vo vlastníctve mesta Šaľa**

Návrh na uznesenie:

Mestské zastupiteľstvo v Šali

## prerokovalo

## návrh na odpustenie a trvalé upustenie od vymáhania príslušenstva pohľadávky na nájomnom za užívanie bytu vo vlastníctve mesta Šaľa,

## konštatuje, že

## dlžník splnil podmienky pre odpustenie 50 % poplatku z omeškania podľa § 20 ods. 11 Zásad hospodárenia s majetkom mesta Šaľa v platnom znení, t. j. uhradil celú dlžnú sumu a zároveň uhradil sumu zodpovedajúcu 50 % poplatku z omeškania do troch mesiacov odo dňa zaplatenia dlžnej sumy,

## schvaľuje

## odpustenie a trvalé upustenie od vymáhania pohľadávky podľa § 4 ods. 3 písm. l) v spojení s § 20 ods. 11 Zásad hospodárenia s majetkom mesta Šaľa v platnom znení zodpovedajúcej 50 % poplatku z omeškania vo výške 1 198,78 EUR od dlžníka Pavla Kováča, bytom V. Šrobára 570/2, 927 01 Šaľa.

**Spracovala: Predkladá:**

JUDr. Ing. Margita Pekárová v. r. Mgr. Miloš Kopiary v. r.

vedúca OSMaZM referent OSMaZM

Predložené mestskému zastupiteľstvu 26. septembra 2024

**Dôvodová správa:**

Mestský úrad v Šali prijal dňa 26.6.2024 žiadosť Pavla Kováča nar. , bytom V. Šrobára 570/2, 927 01 Šaľa (ďalej len „žiadateľ“) o odpustenie 50 % poplatku z omeškania, keďže splatil celý svoj dlh dňa 16.4.2024 titulom Dohody o splátkach dlhu a Uznaní dlhu č. 2/2015 zo dňa 7.4.2015 v sume 5902,62 EUR a Dohody o splátkach dlhu a Uznaní dlhu č. 1/2016 zo dňa 1.6.2016 v sume 8389,41 EUR t.j. v celkovej sume 14 292,03 EUR (príloha č. 1 – žiadosť, Príloha č. 2 - Dohoda 2/2015, Príloha č. 3 - Dohoda 1/2016).

Žiadateľ bol nájomcom 3 izbového bytu č. 8 na ul. Rímska 2139/5, v Šali – Veči, spolu so Silviou Bedečovou (Príloha č. 8 - NZ).

Silvia Bedečová (ďalej len „spolunájomca“) uzatvorila s mestom Šaľa Dohodu o splátkach svojej časti dlhu a Uznaní dlhu č. 2/2016 (Príloha č. 4 -Dohoda 2/2016), podľa ktorej sa zaviazala splatiť ďalšiu časť dlhu v sume 2420,- EUR. Spolunájomca svoj záväzok ani nezačal splácať a do odovzdania bytu tento jej dlh narástol až do sumy 5604,82 EUR. Dlh bol následne spoločnosťou Bytkomfort s.r.o. - vtedajším správcom bytov vo vlastníctve mesta Šaľa, vymáhaný, ale bezúspešne. V Obchodnom vestníku čiastka 179/2020 pod K069402 bol zverejnený oznam o zrušení konkurzu na majetok Bedečová Silvia, trvale bytom Mesto Šaľa z dôvodu, že majetok dlžníka nepokryje náklady konkurzu (Príloha č.5 – oznámenie Vestník) a teda podľa ustan. § 20 ods. 2 písm. d) Zásad hospodárenia s majetkom mesta v znení dodatkov (ďalej len „Zásady“) „*Mesto a správcovia sú oprávnení trvalo upustiť od vymáhania pohľadávok, ak súd zamietol návrh na vyhlásenie konkurzu podľa osobitného predpisu (zákon č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov) pre nedostatok majetku, alebo zrušil konkurz z dôvodu, že majetok dlžníka nestačí na úhradu výdavkov a odmenu správcu konkurznej podstaty“.*

V § 20 Zásad sú upravené aj prípady, keď pohľadávka je nevymožiteľná, prípadne nie je možné preukázať že pohľadávka trvá, ak dlžník zomrel ako nemajetný alebo s predĺženým dedičstvom. Teda nie je žiadny predpoklad, že správca pohľadávku niekedy v budúcnosti vymôže. Ide o prípady podľa ustan. § 20 ods.2:

*„d) súd zamietol návrh na vyhlásenie konkurzu podľa osobitného predpisu[[1]](#footnote-1) pre nedostatok majetku, alebo zrušil konkurz z dôvodu, že majetok dlžníka nestačí na úhradu výdavkov a odmenu správcu konkurznej podstaty,*

*e) pohľadávka alebo jej časť, ktorá nebola uspokojená po skončení konkurzného alebo vyrovnávacieho konania,*

1. *majetok dlžníka nepostačuje na krytie nákladov exekučného konania a súd exekúciu na návrh oprávneného alebo ex offo zastaví,*
2. *nejde o žiaden prípad uvedený v písm. a) až f) tohto ustanovenia Zásad, avšak je zo všetkých okolností zrejmé, že pohľadávka je nevymožiteľná, prípadne je jej vymáhanie neefektívne.“*

Rozhodovať o takýchto nevymožiteľných pohľadávkach Zásady zverujú Primátorovi mesta Šaľa podľa ustan. § 20 ods. 4 písm. a) bod. 2: „*O trvalom upustení od vymáhania pohľadávok rozhoduje primátor mesta pri pohľadávkach uvedených v § 20 ods. 2 písm. d), písm. e), písm. f), písm. g) Zásad“.*

Primátor mesta Šaľa v zmysle uvedených právnych skutočností podľa § 20 ods. 4 písm. a) bod. 2 Zásad rozhodol o trvalom upustení od vymáhania pohľadávky v sume 5604,82 EUR rozhodnutím č. 34159/OSMaZM/3024 zo dňa 29.7.2024 s poukazom na to, že na majetok dlžníka bol vyhlásil konkurz, ktorý bol následne zastavený z dôvodu, že majetok dlžníka nepokryje ani náklady konkurzu.

Správca bytov poskytol aj podrobný výpočet poplatkov z omeškania z Dohody 2/2015 a Dohody 1/2016, ktoré sú prílohou č. 6 a 7 tohto materiálu.

Podľa ust. § 4 ods. 3 písm. l) Zásad Mestské zastupiteľstvo v Šali schvaľuje nakladanie s pohľadávkami a inými majetkovými právami podľa ust. § 20 Zásad nad hodnotu určenú v Zásadách. Podľa ust. § 20 ods. 11 Zásad: „*Po zaplatení celej dlžnej sumy dlžníkom môže byť dlžníkovi odpustená povinnosť úhrady úroku alebo poplatku z omeškania vo výške 50 % v prípade, ak dlžník uhradí sumu zodpovedajúcu 50 % úroku/alebo poplatku z omeškania do troch mesiacov odo dňa zaplatenia dlžnej sumy. O odpustení 50 % úroku/ alebo poplatku z omeškania do výšky 166,- EUR vrátane rozhoduje primátor, nad sumu 166,- EUR rozhoduje mestské zastupiteľstvo*“.

**Stanovisko MsÚ**

MsÚ vzhľadom k právnym skutočnostiam uvedeným v dôvodovej správe navrhuje, aby Mestské zastupiteľstvo v Šali prijalo uznesenie v navrhovanom znení s poukazom na to, že žiadateľ celý svoj dlh v sume 14 292,03 EUR splatil a zároveň uhradil 50 % poplatku z omeškania do troch mesiacov odo dňa zaplatenia dlžnej sumy, čím dlžník splnil predpoklady na odpustenie 50 % poplatku z omeškania podľa ust. § 20 ods. 11 Zásad.

1. Zákon č. 7/2005 Z.z. o konkurze a reštrukturalizácii a o zmene a doplnení niektorých zákonov v znení neskorších predpisov. [↑](#footnote-ref-1)