M E S T O Š A Ľ A - Mestský úrad

# **Mestské zastupiteľstvo v Šali**

**Materiál číslo B 1/4/2024**

**Návrh Všeobecne záväzného nariadenia o dočasnom parkovaní motorových vozidiel na vymedzených úsekoch miestnych ciest na území mesta Šaľa**

Návrh na uznesenie:

Mestské zastupiteľstvo v Šali

## prerokovalo

návrh Všeobecne záväzného nariadenia o dočasnom parkovaní motorových vozidiel na vymedzených úsekoch miestnych ciest na území mesta Šaľa,

1. schvaľuje

Všeobecne záväzné nariadenie č. 5/2024 o dočasnom parkovaní motorových vozidiel na vymedzených úsekoch miestnych ciest na území mesta Šaľa.

Spracoval: Predkladá:

Ing. František Čibrik v. r. Ing. František Čibrik v. r.

vedúci OIaKČ vedúci OIaKČ

JUDr. Roman Porubský v. r.

právnik mesta

Predložené komisii územného plánovania, výstavby a dopravy 19. septembra 2024

Predložené mestskému zastupiteľstvu 26. septembra 2024

**Dôvodová správa:**

Mesto Šaľa sa už niekoľko rokov zaoberá problematikou statickej dopravy. V meste Šaľa sa v poslednom období stáva čoraz citeľnejším problémom prítomnosť väčšieho počtu motorových vozidiel. Podľa dopravného generelu v roku 2017 bolo na území mesta evidovaných 11 819 motorových vozidiel, z čoho bol počet osobných motorových vozidiel podskupiny M1 (klasické osobné motorové vozidlá) 8 631. Prejavuje sa to na sieti miestnych komunikácii, kde postupne narastá počet kratších/dlhších nedobrovoľných zdržaní a v urbanizovanom prostredí, kde parkujúce/odstavené motorové vozidlá zaberajú verejný priestor. Odstavené motorové vozidlá zaberajú okrem vyčleneného verejného priestoru aj priestory na to neurčené a nevhodné ako napríklad verejná zeleň, chodníky, časť jazdných pruhov miestnych komunikácií. S ďalším nárastom počtu denne prítomných motorových vozidiel na území mesta budú spomínané problémy narastať. Mesto Šaľa v snahe riešiť tento nepriaznivý stav sa rozhodlo po prerokovaní a odsúhlasení Mestským zastupiteľstvom v Šali vypracovať a realizovať parkovaciu politiku v podmienkach mesta Šaľa. Parkovaciu politiku na území mesta navrhuje zaviesť postupne na etapy. Prvá etapa by mala zahŕňať širšie centrum mesta a mala by slúžiť ako pilotný projekt na zber skúseností a testovanie navrhovaného spôsobu parkovacej politiky princípov. Ak sa tento spôsob osvedčí bude možné následne realizovať ďalšie etapy celoplošne na celé územie mesta.

V zmysle ustanovenia § 6a ods. 1 zákona č. 135/1961 Zb. o pozemných komunikáciách (cestný zákon) v znení neskorších predpisov, na účely organizovania dopravy na území obce môže obec ustanoviť všeobecne záväzným nariadením úseky miestnych ciest na dočasné parkovanie motorových vozidiel (ďalej len „parkovacie miesta“), ak sa tým neohrozí bezpečnosť   
a plynulosť cestnej premávky alebo iný verejný záujem. Parkovacie miesta musia byť označené zvislými a vodorovnými dopravnými značkami. Vo všeobecne záväznom nariadení obec ustanoví spôsob zabezpečenia prevádzky parkovacích miest, výšku úhrady za dočasné parkovanie motorových vozidiel podľa osobitného predpisu, spôsob jej platenia a spôsob preukázania jej zaplatenia.

Mesto Šaľa v snahe zlepšiť súčasný systém organizácie parkovania v našom meste v súlade   
so závermi Komisie územného plánovania, výstavby a dopravy a Uznesenia MsZ v Šali   
č. 6/2023 – III. zo dňa 21. 09. 2023 predkladá Mestskému zastupiteľstvu v Šali návrh „Všeobecne záväzného nariadenia mesta Šaľa o dočasnom parkovaní motorových vozidiel na vymedzených úsekoch miestnych ciest na území mesta Šaľa.

Návrh VZN má dopad na výdavkovú časť rozpočtu mesta.